CELEX: 62019TN0361
Language: fi
Date: 2019-06-16 00:00:00
Title: asia T-361/19: Kanne 16.6.2019 — CF v. parlamentti

5.8.2019   
            
            
               FI
            
            
               Euroopan unionin virallinen lehti
            
            
               C 263/61
            
         
      Kanne 16.6.2019 — CF v. parlamentti
      (asia T-361/19)
      (2019/C 263/67)
      Oikeudenkäyntikieli: ranska
      
         Asianosaiset
      
      
         Kantaja: CF (edustaja: asianajaja A. Daoût)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaiset päätökset
               
            
                  —
               
               
                  määräämään korvauksen riidanalaisista päätöksistä seuranneista taloudellisesta vahingosta ja henkisestä kärsimyksestä eli myöntämään kantajalle alustavasti 50 000 euroa
               
            
                  —
               
               
                  velvoittamaan Euroopan parlamentin korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Sen kanteensa tueksi, jolla vaaditaan kumoamaan Euroopan parlamentin puhemiehen 16.4.2019 tekemät kaksi päätöstä, joissa todetaan kantajan syyllistyneen työpaikkakiusaamiseen tämän entistä parlamentin jäsenen valtuutettua avustajaa kohtaan ja joilla kantajalle annettiin varoitus, kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste koskee ahdistelun lainmukaisen määritelmän, sellaisena kuin se sisältyy Euroopan unionin virkamiehiin sovellettavien henkilöstösääntöjen 12 a artiklaan, rikkomista, koska parlamentin puhemies ei ottanut huomioon lainsäädännössä ja oikeuskäytännössä vahvistettuja työpaikkakiusaamisen käsitteen muodostavia tekijöitä.
               
            
                  2.
               
               
                  Toinen kanneperuste koskee riidanalaisen toimen perustelujen puutteellisuutta. Kantaja väittää, että parlamentin puhemies perusteli ensimmäisen päätöksensä tukeutuen neuvoa-antavan komitean puutteelliseen kertomukseen ja ettei puhemiehen toinen päätös vastaa Euroopan parlamentin työjärjestyksen 166 artiklassa vahvistettuja edellytyksiä.
               
            
                  3.
               
               
                  Kolmas kanneperuste koskee hyvää hallintoa koskevan oikeuden sekä puolustautumisoikeuksien loukkausta. Kantajan mukaan hallinto ei noudattanut huolenpitovelvollisuuttaan, kohtuullisen ajan periaatetta, tutkinnan luottamuksellisuutta koskevia sääntöjä, puolustautumisoikeuksia, syyttömyysolettamaa ja oikeutta saada tutustua kurinpitomenettelyn asiakirja-aineistoon.
               
            
                  4.
               
               
                  Neljäs kanneperuste koskee oikeusvarmuuden periaatteen ja täytäntöönpanosääntöjen taannehtivuuden kiellon loukkaamista siltä osin kuin parlamentin puhemies ja neuvoa-antava komitea sovelsivat täytäntöönpanosäännöstöä ennen kyseisen säännöstön antamista tapahtuneisiin tosiseikkoihin.
                  Kantaja vaatii lisäksi korvausta hänelle aiheutuneista henkisestä kärsimyksestä ja taloudellisesta vahingosta. Hän väittää, että sen johdosta, miten tutkinta suoritettiin, hänen maineensa tahrautui ja hän menetti mahdollisuuden olla mukana Euroopan parlamentin vaaleissa.